recursal/SuperWikiNEXT-32B huggingface dataset:
Struktur Bumi
**Mantel** adalah sebuah anggota planet bumian atau sebarang jasad berbatu-batan yang cukup besar untuk mengalami pembezaan mengikut ketumpatan. Isi dalaman Bumi, begitu juga dengan planet-planet bumian yang lain, terbahagi kepada lapisan-lapisan kimia. Mantel adalah lapisan di antara kerak dan teras luaran. Mantel Bumi merupakan sebuah kulit berbatu silikat yang tebalnya kira-kira 2,900 km (1,800 bt) dan mencakupi sekitar 84% isipadu Bumi. Rata-rata mantel ini pejal tetapi dalam masa geologi, ia bertindak seperti cecair yang amat likat. Mantel ini melitupi teras panas yang kaya dengan besi dan nikel yang mencakupi kira-kira 15% isipadu Bumi. Episod-episod pencairan dan kegiatan gunung berapi yang lampau di tingkat-tingkat mantel yang lebih dangkal telah menghasilkan kerak nipis yang terdiri daripada hasil-hasil cairan terhablur dekat permukaan yang kita diami. Maklumat mengenai struktur dan isi kandungan mantel mungkin terbuah daripada penyelidikan geofizik ataupun analisa geosains langsung terhadap xenolit dari mantel Bumi serta mantel yang terdedah oleh penyebaran rabung di tengah laut.

Di hulu mantel dikenalpastinya dua zon, iaitu astenosfera dalaman yang terdiri daripada batu-batan mengalir bagai plastik yang sekitar 200 km tebalnya, dan bahagian litosfera paling bawah yang terdiri daripada batu-batan tegar yang lebih kurang 50 ke 120 km tebalnya. Kerak yang nipis di bahagian atas litosfera meliputi mantel dan tebalnya sekitar 5 ke 75 km.

Di sesetengah tempat di bawah lautan, mantel sememangnya terdedah di permukaan Bumi. Juga terdapat beberapa kawasan di daratan di mana batu mantel ditolak ke atas permukaan oleh kegiatan tektonik, terutama sekali kawasan Tablelands di Taman Negara Gros Morne di wilayah Newfoundland dan Labrador, Kanada.

Rujukan
-------

1. ↑  Mantle: Schlumberger Oilfield Glossary Diarkibkan 2012-06-12 di Wayback Machine. Glossary.oilfield.slb.com. Capaian 2013-05-11.
2. 1 2  
Robertson, Eugene (2007). "The interior of the earth". USGS. Dicapai pada 2009-01-06.
3. ↑  Core: Schlumberger Oilfield Glossary Diarkibkan 2012-05-31 di Wayback Machine. Glossary.oilfield.slb.com. Capaian 2013-05-11.
4. ↑  "The structure of the Earth". Moorland School. 2005. Diarkibkan daripada yang asal pada 2007-10-13. Dicapai pada 2007-12-26.
5. ↑  Asthenosphere: Schlumberger Oilfield Glossary Diarkibkan 2012-05-30 di Wayback Machine. Glossary.oilfield.slb.com. Capaian 2013-05-11.
6. ↑  Lithosphere: Schlumberger Oilfield Glossary Diarkibkan 2012-06-03 di Wayback Machine. Glossary.oilfield.slb.com. Capaian 2013-05-11.
7. ↑  Crust: Schlumberger Oilfield Glossary Diarkibkan 2012-05-31 di Wayback Machine. Glossary.oilfield.slb.com. Capaian 2013-05-11.
8. ↑  Mission to Study Earth's Gaping 'Open Wound'. LiveScience. Capaian 2013-05-11.
**Kuil dan Muzium Gigi Buddha** (Cina Ringkas: 新加坡佛牙寺龍華院code: zh is deprecated ; pinyin: Fóyásì Lónghuáyuàn, bahasa Inggeris: *Buddha Tooth Relic Temple and Museum*code: en is deprecated ) adalah kompleks kuil dan muzium agama Buddha terletak di daerah Kreta Ayer, pusat bandar Singapura. Kuil bergaya seni bina Cina ini dibina bagi menempatkan suatu bahan peninggalan dipercayai serpihan gigi dari Gautama Buddha yang dikatakan dijumpai pada suatu stupa yang runtuh; barang tinggalan ini dapat dilihat orang ramai di tingkat ketiga dan teratas kuil.

Seni bina
---------

Kesemua ciri kuil dibina mengikut kelaziman semasa zaman dinasti Tang.

### Luaran

Pada atapnya terdapat suatu pagoda iaitu "Pagoda Laksa Buddha" (萬佛閣 *Wànfó-gé*)berupa astaka di tengahnya menempatkan 11,111 orang suci dan bodhisatwa dalam kedudukan padmasana dengan tangan bermudra; terdapat suatu roda mantera bertulis sebanyak 3,000 naskhah tulisan suci.

### Tingkat bawah

Gerbang pintu utama kuil iaitu *Shānmén* (山門) terdiri daripada 3 pintu kayu berhias paku dan pengetuk berupa kepala singa dari loyang. Pintu ini menuju kepada "Dewan Seratus Naga" (百龍殿 *Bǎilóng-diàn*), dewan ini berketinggian 25 kaki menempatkan suatu patung Maitreya duduk atas dua kelopak bunga teratai. Terdapat juga suatu "Dewan Bijaksana Dunia" (圓通殿 *Yuántōng-diàn*) menempatkan suatu tugu Guanyin bertangan enam melambangkan enam alam samsara diapit dewa penjaga (*dharmapala*) bersenjatakan vajra.

Di mezanin terletaknya Muzium Sangha Gemilang (戒光館; *Jièguāng guǎn*) menempatkan maklumat mengenai sami biksu terkenal yang menyumbang utama kepada amal jariah dan pendidikan agama Buddha baik di dalam dan luar negara.

### Tingkat pertama

### Tingkat kedua

### Tingkat ketiga

Tingkat ini menempatkan bahan peninggalan gigi Buddha yang disebut-sebutkan di Dewan Cahaya Suci (靈光殿; *Língguāng-diàn*). Di tengah dewan terletak stupa berkubah payung 7 meletakkan gigi ini yang berukuran 7.5sm diamati sesetengah orang terlalu panjang dari gigi manusia, suatu gambaran mandala Wairocana dihiasi lampu cantik. Pada setiap sudut dewan terletak sebatang tiang mirip binaan maharaja Asoka dengan ukiran patung singa di hulunya.

Rujukan
-------

1. ↑  "The History of the Buddha Tooth Relic Temple & Museum". Dicapai pada 4 Mei 2020.
2. 1 2  "Origin of BTRTM". Diarkibkan daripada yang asal pada 6 Oktober 2011. Dicapai pada 5 Januari 2011.
3. ↑  Wei, Tan Dawn; Toh, Mavis (20 Julai 2007). "Is Buddha tooth in Singapore the real McCoy?". *The Buddhist Channel*. The Straits Times. Dicapai pada 7 April 2020.

Pautan luar
-----------

* Laman web rasmi kuil

|  |  |
| --- | --- |
| Ikon tunas | Rencana berkaitan Singapura ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Negeri Perak Kota Setia (1874-1875)** adalah sebuah siri televisyen mengenai kisah sejarah sebenar penentangan di antara penjajah Inggeris dan anak Melayu di Kota Setia, Perak di antara 1874 dan 1875. Ini semuanya berlaku apabila Residen Inggeris pertama ke Perak J.W.W Birch telah cuba melaksanakan polisinya melalui wakilnya Smith, yang dianggap kejam dan menindas oleh orang tempatan Kota Setia. Malangnya orang Inggeris tersebut tersalah hitung dan mendapati penduduk Kota Setia tidak semudah yang diduga. Maka, berlakulah pemberontakan penduduk tempatan dengan pihak Inggeris.

Penggambaran drama bersiri ini telah dilakukan pada tahun 1995 di Kampung Teluk Bakong, Lambor Kanan, Perak Darul Ridzuan. Set penggambaran yang merupakan latar sebuah perkampungan Melayu lama telah dibina secara besar-besaran di atas sebidang tanah di kawasan padang ragut di pinggir Sungai Perak.

Rancangan ini pernah disiarkan di RTM 2 pada 1996.

### Pelakon

* Kenneth Dibble - Tuan Smith
* Zulkifli Zain
* Ahmad B
* Hilal Azman
* Kuswadinata
* Tini Dohlan
* Noor Haslinah bte Mohd Husin
* Sharifah Nora

**Eksekutif Produksi**: Tom Tieh   

**Penerbit Eksekutif**: Stanley Lee   

**Skrip/ Penyelidikan**: *HVD Script Writing Academy*

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Empayar Jerman terdiri dari 26 bahagian, dan kemudian (sehingga tahun 1876) 25 negeri berdaulat, bandar bebas dan Wilayah Imperial, yang terbesar dan dominan adalah Prusia. Negeri-negeri ini, atau Staaten (atau *Bundesstaaten*, iaitu negeri-negeri persekutuan, nama yang berasal dari Gabungan Jerman Utara sebelumnya; mereka dikenali sebagai Länder semasa era Republik Weimar) masing-masing mempunyai suara di Bundesrat, yang memberikan mereka perwakilan di tingkat persekutuan.

Beberapa negeri ini telah memperoleh kedaulatan berikutan pembubaran Empayar Suci Rom. Lain-lain dicipta sebagai negeri berdaulat selepas Kongres Vienna pada tahun 1815. Wilayah-wilayah tidak semestinya bersebelahan, seperti Bavaria, atau Oldenburg banyak wujud di beberapa bahagian (enklaf dan eksklaf), akibat pengambilalihan sejarah, atau, dalam beberapa kes, bahagian-bahagian kelompok keluarga yang berkuasa.

Kerajaan
--------

Bendera-bendera dan jata
* Kerajaan Prusia (terbahagi kepada beberapa wilayah)
* Kerajaan Bavaria
* Kerajaan Sachsen
* Kerajaan Württemberg

Duci Besar
----------

* Duci Agung Baden
* Duci Agung Hesse
* Duci Agung Mecklenburg-Schwerin
* Duci Agung Saxe-Weimar-Eisenach (Duci Agung Sachsen dari 1877)
* Duci Agung Mecklenburg-Strelitz
* Duci Agung Oldenburg

Duci
----

* Duci Brunswick
* Duci Saxe-Altenburg
* Duci Saxe-Meiningen
* Duci Saxe-Coburg dan Gotha
* Duci Anhalt
* Duci Saxe-Lauenburg (hingga 1876, kemudian digabungkan kedalam Prusia)

Prinsipaliti
------------

* Prinsipaliti Schwarzburg-Sondershausen
* Prinsipaliti Schwarzburg-Rudolstadt
* Prinsipaliti Waldeck dan Pyrmont
* Prinsipaliti Reuss-Greiz (Bahagian Senior)
* Prinsipaliti Reuss-Gera (Bahagian Junior)
* Prinsipaliti Schaumburg-Lippe
* Prinsipaliti Lippe

Bandar Bebas dan Hansa
----------------------

Berbeza dengan entiti-entiti di atas, bandar-bandar negara kota ini telah dijamin secara perlembagaan dan di disusunkan sebagai republik

* Bandar Bebas dan Hansa Lübeck
* Bandar Bebas dan Hansa Breman
* Bandar Bebas dan Hansa Hamburg

Wilayah Imperial
----------------

Berbeza dengan semua negeri berdaulat yang disebutkan di atas, daerah ini, yang merangkumi wilayah yang diserahkan oleh Perancis kepada Jerman di tahun 1871, pertama kali ditadbirkan oleh kerajaan pusat, kemudian berkembang menjadi sebuah negeri autonomi yang terbatas, dengan parlimen negeri yang dipilih sendiri oleh orang tempatan pada tahun 1912.

* Alsace-Lorraine

Lihat juga
----------

* Sejarah Jerman
* Negeri-negeri Jerman



|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pokok Nibung** (*Oncosperma tigillarium syn. O. filamentosum*) merupakan tumbuhan jenis palma dalam keluarga arecaceae yang berasal di Asia Tenggara. Ia biasanya tumbuh liar di seluruh negara Asia Tenggara terutama di kawasan berpaya. Ia boleh didapati dari Indocina hingga Kalimantan.

Gambaran
--------

Pokok Nibung ini berupa pohon dengan bentuk khas palma: batang tidak atau jarang bercabang, mampu mencapai 25m, dapat memunculkan anakan yang rapat, membentuk rimbunan hingga 50 batang. Batang dan daunnya terlindungi oleh duri keras panjang berwarna hitam. Daunnya tersusun majemuk menyirip tunggal (pinnatus) yang berkesan dekoratif.

Taburan
-------

Spesies ini dikenali di kawasan darat, air payau rendah, berhampiran kawasan berpaya di Indonesia, Malaysia, Sumatera, dan Filipina di Asia Tenggara. Ia merupakan tumbuhan tempatan di kawasan tersebut di bahagian barat Garis Wallace tumbuh di ketinggian bawah 150 metres. Ia terancam di sesetengah tempat akibat penebangan hutan, dan ia menjadi spesies ceroboh di sesetengah pulau tropika di Hemisfera Barat di mana ia ditanam sebagai pokok hiasan.

Pembiakan
---------

Pokok nibung biasanya tumbuh secara berumpun seperti pokok buluh. Serumpun nibung biasanya terdiri diantara 5 hingga 50 batang pokok. Ketinggian pokok nibung mencapai sehingga 30 meter. Batang pokok nibung biasanya lurus, mempunyai duri-duri keras dan panjang yang tajam berwarna hitam. Daunnya juga berduri seperti ini. Pokok Nibung membiak melalui pecahan rumpun dan biji benih.

Kayu nibung sangat tahan lapuk sehingga dipakai untuk penyangga rumah-rumah di tepi sungai di Sumatera dan Kalimantan. Jumpaan arkeologi di daerah Jambi menunjukkan sisa-sisa penyangga rumah dari kayu ini di atas tanah gambut dari perkampungan abad ke-11 hingga ke-13. Kayunya juga dipakai untuk memerangkap ikan (di Kalimantan).

Rujukan
-------

 1. ↑  Vibe Norup, M (2006). "Homoplasious character combinations and generic delimitations: a case study from the Indo-Pacific arecoid palms (Arecaceae: Areceae)". *American Journal of Botany*. **93** (7): 1065–1080. doi:10.3732/ajb.93.7.1065. Unknown parameter `|coauthors=` ignored (`|author=` suggested) (bantuan)
2. ↑  Kompas Daring Bekas Pemukiman kuna di Delta Sabak ditemukan. Diakses 4 Juni 2008

Pautan luar
-----------

* Deskripsi singkat di pascoa.org.au (dengan gambar).
Istilah **Selatan** **Australia** umumnya dianggap termasuk negeri dan wilayah Australia dari New South Wales, Victoria, Tasmania, Wilayah Ibu Negara Australia dan Australia Selatan. Bahagian barat Australia di belah selatan garis lintang 26°selatan – takrifan yang digunakan secara meluas dalam undang-undang dan dasar kerajaan negeri – juga biasanya dimasukkan. 

Walaupun ia terdiri daripada kira-kira separuh daripada jumlah kawasan Australia, Selatan Australia termasuk kira-kira tiga perempat daripada populasi Australia, dua bandar terbesar (Sydney dan Melbourne), ibu kota politik (Canberra), kawasan pertumbuhan makanan utama dan pusat industri utama. Kawasan ini juga terkenal kerana keadaan alam sekitar yang sederhana, Mediterranean, alpine atau kering dan iklim yang berbeza dengan iklim tropika terutamanya di Australia Utara. 

Selatan Australia sering mengalami kebakaran hutan.

Lihat juga
----------

* Australia Utara
* Australia Timur
* Australia Barat

Rujukan
-------

1. ↑  Peter Hannam (2015-11-15). "Summer-like weather on the way as inland regions bake". *The Sydney Morning Herald*. Dicapai pada 2015-11-15.
2. ↑  "Bushfire & Natural Hazards CRC". *bnhcrc.com.au*. 2015-09-01. Dicapai pada 2015-11-15.
**Negara penyangga** atau **negara penampan** (*buffer state*) adalah negara di antara dua negara besar yang barangkalinya bermusuhan. Negara jenis ini biasanya ditubuhkan dengan tujuan peredaan atau pencegahan daripada meletusnya konflik di antara kedua-dua negara tetangganya. Sebahagian besar negara penyangga ini bersifat neutral, tidak seperti negara satelit. Dengan itu, serangan salah satu kuasa besar yang terkena atas negara penyangga sebegini dapat mencetuskan perang di antara kedua-kedua negara besar ini.

Negara-negara penampan ini cenderung ditakluki dan ditawan berbanding negara bukan dalam kelompok ini. Hal ini kerana "negara yang dijadikan kepentingan kuasa-kuasa besar [...] lebih berisiko kemusnahan yang tinggi. Kuasa-kuasa baik peringkat rantau mahupun besar berhadapan imperatif yang strategik dalam mengambil alih negara-negara penyangga ini: sekiranya kuasa-kuasa ini gagal bertindak balas, maka kuasa lawan dikhuatiri akan mengambil alih pengaruh negara tersebut. Negara yang tidak berperanann menampan pula tidak berhadapan dengan persaingan kuasa-kuasa yang berpengaruh untuk merebut pengaruh atau kawalan sebegini."

Pada abad ke-19, manipulasi atau campur tangan dalam pemerintahan negara-negara tertentu seperti Afghanistan dan sejumlah keamiran di Asia Tengah menjadi unsur dalam suatu "Permainan Besar" diplomatik yang dimainkan antara Britania Raya dan Empayar Rusia untuk memegang tampuk kekuasaan merentasi pergunungan yang berlokasi strategis menuju India British.

Contoh terpilih
---------------

Antara contoh negara satelit yang pernah wujud pada abad ke-20 adalah:

* Afganistan di antara Empayar Rusia dan Empayar British
* Mongolia, di antara Republik Rakyat China dan Kesatuan Soviet, kini Rusia
* Poland (pada masa Perang Dunia Pertama) di antara Empayar Jerman dan Kesatuan Soviet
* Korea Utara (pada masa Perang Dingin) menurut beberapa analis adalah negara penyangga antara China di sebelah utaranya dan tentera Amerika Syarikat yang berpangkalan di Korea Selatan
* Uruguay, antara Brasil dan Argentina
* Kerajaan Bersatu Belanda (kemudian juga Belgium) sebelum Perang Dunia Pertama merupakan negara penyangga antara United Kingdom, Perancis, dan Empayar Jerman
* Tibet pada masa Permainan Besar antara Empayar Rusia, Empayar China dan Raj British

Lihat juga
----------

* Zon penampan
* Negara boneka
* Negara satelit

Rujukan
-------

1. ↑  'buffer state' - Istilah MABBIM. *Pusat Rujukan Persuratan Melayu*. Dewan Bahasa dan Pustaka Malaysia. Dicapai pada 19 September 2018
2. 1 2  Fazal, Tanisha M. (1 April 2004). "State Death in the International System". *International Organization*. **58** (02): 311–344. doi:10.1017/S0020818304582048. ISSN 1531-5088. ...states that great powers have an interest in preserving—buffer states—are in fact in a high-risk group for death. Regional or great powers surrounding buffer states face a strategic imperative to take over buffer states: if these powers fail to act against the buffer, they fear that their opponent will take it over in their stead. By contrast, these concerns do not apply to nonbuffer states, where powers face no competition for influence or control.
Negeri-Negeri Pamah dilihat dari angkasa.
**Negeri-Negeri Pamah** (Belanda: *de Lage Landen*code: nl is deprecated , Perancis: *les Pays-Bas*code: fr is deprecated ) membentuk wilayah pantai di barat laut Eropah, meliputi Belgium, Belanda, dan delta rendah Sungai Rhine, Sungai Meuse, Sungai Scheldt, dan Sungai Ems di mana kebanyakan tanah berada pada atau di bawah paras laut. Kawasan luas ini yang terletak di Eropah Utara secara kasarnya bermula dari Gravelines Perancis dan Dunkirk di arah barat dayanya, ke kawasan Delfzijl Belanda dan Frisia Timur Jerman di arah timur laut, dan ke Luxembourg dan Thionville Perancis di sebelah tenggara.

Kebanyakan Negeri-Negeri Pamah adalah kawasan pantai yang disempadani oleh Laut Utara atau Selat Inggeris. Negara yang tanpa akses ke laut telah mengaitkan diri mereka dari segi politik dan ekonomi, kepada negara yang mempunyai akses akan membentuk satu kesatuan pelabuhan dan daerah pedalaman. Satu rangkap puitis juga memanggil rantau ini sebagai *Negeri-Negeri Pamah dari Laut*.

Negeri-Negeri Pamah adalah tempat bandar-bandar utara yang terawal, yang baru dibina dan bukan dibangunkan dari pusat purba, yang menandakan kebangkitan semula Eropah pada abad ke-12. Dalam tempoh itu, mereka menyaingi utara Itali untuk rantau yang paling padat dengan penduduk di Eropah. Kebanyakan bandar-bandar ditadbir oleh persatuan dan majlis-majlis bersama dengan pemerintah boneka; interaksi dengan pemerintah mereka yang dikawal oleh satu set peraturan ketat yang menerangkan apa yang boleh dan apa yang tidak boleh daripada mereka. Semua kawasan bergantung penuh kepada perdagangan, pembuatan dan galakan aliran bebas barangan dan tukangan.

Bahasa-bahasa Germanik berserta Belanda dan Luxembourg sebagai bahasa utama, namun bahasa Roman juga memainkan satu peranan yang penting. Bahasa kedua termasuklah Perancis (Luxembourg, Brabant sekitar Nivelles), Belgium berbahasa Roman (dipetik dari Bishopric of Liège), Romance Flanders (iaitu Cambrai, Lille, Tournai), dan Namur (Bahasa Walloon).

Lihat juga
----------

* Belanda Burgundy
* Benelux: Belgium, Belanda, Luxembourg
* Bulatan Burgundy
* Tujuh Belas Provinsi

Nota
----

1. ↑  "Low Countries". *Encyclopedia Britannica*. Encyclopædia Britannica, Inc. Dicapai pada 26 Januari 2014.

Bibliografi
-----------

* Paul Arblaster. *A History of the Low Countries*. Palgrave Essential Histories Series New York: Palgrave Macmillan, 2006. 298 pp. ISBN 1-4039-4828-3.
* J. C. H. Blom and E. Lamberts, eds. *History of the Low Countries* (1999)
* B. A. Cook. *Belgium: A History* (2002)
* Jonathan Israel. *The Dutch Republic: Its Rise, Greatness, and Fall 1477–1806* (1995)
* Oscar Gelderblom. *Cities of Commerce: The Institutional Foundations of International Trade in the Low Countries, 1250-1650* (Princeton University Press, 2013) 293 pp
* J. A. Kossmann-Putto and E. H. Kossmann. *The Low Countries: History of the Northern and Southern Netherlands* (1987)
* The Cinema of the Low Countries
* Early Modern Women in the Low Countries
* The Reformation and Revolt in the Low Countries

Pautan luar
-----------

* Media berkenaan Negeri-Negeri Pamah di Wikimedia Commons
**Milo Đukanović** (Bahasa Montenegro: *Мило Ђукановић*, disebut [ˈmilɔ ˈdʑukanɔʋitɕ]  ( listen); lahir 15 Februari 1962) ialah bekas Presiden dan Perdana Menteri Montenegro. 

Đukanović memegang jawatan Perdana Menteri selama tiga penggal berturut-turut (1991–1993, 1993–1996, dan 1996–1998); kemudian menjadi Presiden Montenegro mulai tahun 1998 hingga 2002 sebelum kembali ke jawatan Perdana Menteri pada tahun 2003 hingga 2006. Biarpun memilih untuk mengundur diri pada akhir tahun 2006, namun beliau kembali memegang jawatan Perdana Menteri pada Februari 2008. Parti campurannya memenangi pilihan raya awal pada tahun 2009 dengan majoriti mutlak, sekaligus memberikan penggal keenam kepadanya. Beliau meletak jawatan selaku Perdana Menteri pada Disember 2010. Đukanović juga Presiden jangka panjang Parti Demokratik Sosialis Montenegro, dahulunya cawangan Montenegro untuk Parti Komunis Yugoslavia, yang mentadbir Montenegro semenjak bermulanya sistem berbilang parti.

Apabila Đukanović menceburi bidang politik sewaktu muda, beliau bersekutu rapat dengan Slobodan Milošević. Bagaimanapun, pada tahun 1996, beliau membelot Milošević dan melepaskan wawasan kesatuan Serbia dan Montenegro demi ideologi kedaulatan. Beliau menyaksikan Republik Persekutuan Yugoslavia berubah menjadi Kesatuan Negeri Serbia dan Montenegro, kemudian Montenegro semakin berpecah dari Serbia ekoran kemenangan dalam pungutan suara kemerdekaan pada tahun 2006.

Rujukan
-------

1. ↑  "Montenegro Prime Minister Milo Djukanovic resigns". BBC. Dicapai pada 2010-12-22.
2. ↑  The Smartest Man In The Balkans, *Radio Free Europe*, 17 Oktober 2008

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Republik Czech
* Poland

 |
| Lain-lain | 
* Aplikasi Berfaset Terminologi Subjek

 |
**Gunung Huascarán** atau **Nevado Huascarán** adalah sebuah gunung di Cordillera Blanca, sebuah banjaran pergunungan yang merupakan sebahagian dari Andes Barat. Dengan ketinggian 6,768 meter di puncak selatannya (*Huascarán Sur*), Huascarán adalah gunung tertinggi di Peru dan keempat tertinggi di Amerika Selatan. Ia juga gunung keenam tertinggi di Hemisfera Barat selepas Aconcagua, Ojos del Salado, Monte Pissis, Cerro Bonete dan Tres Cruces.

Puncak gunung ini telah berjaya ditawan untuk pertama kalinya pada tahun 1932 oleh sebuah ekspedisi gabungan Jerman-Austria. Puncak utaranya (*Huascarán Norte*) pula telah berjaya ditawan oleh suatu kumpulan ekspedisi dari Amerika Syarikat pada tahun 1908.

Pada 31 Mei 1970, gempa bumi di wilayah Ancash menyebabkan sejumlah besar belahan utara gunung ini runtuh. Kota Yungay terkubur sepenuhnya dibawah runtuhan ais, salji dan batu-batuan, tragedi tersebut telah mengakibatkan lebih dari 17,000 orang meninggal dunia. 

Di sekeliling gunung, terdapat Taman Negara Huascarán yang merupakan lokasi popular untuk tujuan kegiatan *trekking* dan pendakian gunung.

Rujukan
-------

1. ↑  Sesetengah pihak berkuasa menyatakan 6,746 meter.
2. ↑  Peru "ultra-prominences" Check `|url=` value (bantuan). peaklist.org. Dicapai pada 2008-12-29.
**Nickelodeon Animation Studio**, yang juga dikenali di Burbank sebagai **Nickelodeon Studios Burbank**, ialah studio animasi Amerika yang dimiliki dan dikendalikan oleh Viacom melalui Nickelodeon menghasilkan banyak siri televisyen animasi seperti *SpongeBob SquarePants*, *The Loud House*, *Welcome to the Wayne*, *The Adventures of Dangerous Kid*, dan *The Rise of Teenage Mutant Ninja Turtles* dan juga menghasilkan rancangan lain untuk Nicktoons, Nick at Nite, TeenNick, dan Nick Jr..

Asas bahagian animasi bermula dengan penciptaan tiga program animasi asli pada tahun 1991, *Doug*, *Rugrats* dan *The Ren & Stimpy Show*. Pada tahun 1992, Nickelodeon mengasaskan **Games Animation** untuk menghasilkan usaha animasi masa depan termasuk siri *Rocko's Modern Life* yang pertama di dalamnya. Games Animation menghasilkan sebahagian besar output pertengahan tahun 1990-an dengan kerjasama syarikat-syarikat terkenal seperti Frederator Studios. Pada tahun 1998, studio itu berpindah dari Studio City, California ke Burbank untuk merayakan kemudahan baru dan dinamakan semula Nickelodeon Animation Studio.

Selain Nickelodeon dan saluran kembarnta, ia juga menghasilkan siri kartun untuk rangkaian lain seperti Paramount Network.

Lihat juga
----------

* Cartoon Network Studios, pembahagian animasi Cartoon Network
* Disney Television Animation, pembahagian animasi Disney Channel
* Paramount Animation
* MTV Animation
* Warner Bros. Animation

Rujukan
-------

1. ↑  "CHRIS VISCARDI | Executive Staff | Nick Press". *NickPress*. Diarkibkan daripada yang asal pada 2018-05-24. Dicapai pada 2018-05-24.

Pautan luar
-----------

* Nickelodeon Animation Studio official site
* Nickelodeon Animation Studio di Pangkalan Data Filem Internet (IMDb)
**La Poste** ialah sebuah syarikat perkhidmatan pos di Perancis, yang beroperasi di kawasan metropolitan ia di benua Eropah serta di lima jabatan seberang laut dan kolektiviti luar negeri Saint Pierre dan Miquelon. Ia juga merangkumi di Monaco melalui La Poste Monaco serta di Andorra bersama dengan syarikat Sepanyol Correos, kedua-duanya melalui perjanjian dua hala tertentu.

Syarikat ini diwujudkan pada tahun 1991 berikutan perpecahan PTT France, sebuah jabatan kerajaan yang bertanggungjawab atas penghantarab mel, telegraf dan perkhidmatan telefon di Perancis sejak 1879, dan France Télécom (kini Orange) yang merangkumi perkhidmatan telekomunikasi. France Télécom segera diswastakan tetapi La Poste tetap menjadi syarikat awam. Bagaimanapun, arahan EU [*perlu rujukan*] yang memerlukan negara anggota mewujudkan persaingan dalam khidmat pos mereka menyebabkan kerajaan Perancis membenarkan syarikat perkhidmatan pos swasta pada tahun 2005 lalu mengubah La Poste menjadi sebuah syarikat milik awam yang dibatasi saham pada tahun 2010. 

La Poste adalah syarikat induk Groupe La Poste, yang juga terdiri daripada bank dan syarikat insurans (La Banque postale), sebuah syarikat perkhidmatan logistik (Geopost) dan pengendali rangkaian mudah alih (La Poste Mobile). Walaupun aktiviti posnya merosot kerana pembangunan Internet, mereka masih mewakili separuh pendapatan syarikat. Aktiviti lain, seperti penghantaran dan perbankan sampingan, terus meningkat. Kedua-duanya mewakili satu perempat daripada pendapatan syarikat pada tahun 2014.

Rujukan
-------

1. ↑  "La Poste à travers le temps - Le Groupe La Poste". *Le Groupe La Poste* (dalam bahasa Perancis). Dicapai pada 16 April 2018.
2. 1 2 3  "Chiffres clés" (dalam bahasa Perancis). Groupe La Poste. Dicapai pada 28 September 2017.
3. ↑  "L'essentiel du Groupe La Poste - Le Groupe La Poste". *Le Groupe La Poste* (dalam bahasa Perancis). Dicapai pada 16 April 2018.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***La Poste*** |

* La Poste website (Perancis)
* Postal Services in France - at *Discover France* (English)
* French Post Boxes through the ages. (English)
***Matahari*** ialah sebuah siri drama televisyen Malaysia yang disiarkan di slot Akasia TV3 pada pertengahan tahun 2009.

Sinopsis
--------

Drama Matahari mengisahkan seorang wanita yang terus memburu cinta sejati angkara kecundang dalam cinta pertama. Kisah tragik Matahari, seorang wanita kampung naif yang terpaksa mengharungi pelbagai dugaan musibah hidup dan ini telah menukarkannya menjadi wanita penuh keterampilan. Dengan kekuatan dan kepandaian yang ada pada dirinya, pelbagai tipu muslihat dirancang bagi memenuhi keinginan diri.

Penerbitan
----------

Pengarah Mohd Feroz berkata, selain menampilkan nama besar, kekuatan Matahari adalah dari segi jalan ceritanya. Jelasnya, "Mungkin orang menganggap cerita gadis kampung memburu impian di bandar ini klise tetapi saya yakin cara kita menggarap cerita ini ada kelainan daripada yang pernah dipaparkan sebelum ini. Apa yang menarik, penonton berpeluang melihat perubahan karakter Matahari lakonan Lis Dawati yang berubah dari[pada] gadis kampung kepada lebih berketerampilan di bandar."

Sementara itu, penulis skrip drama Matahari, Jumal Yunus berkata, menafikan cerita Matahari ialah adaptasi cerita drama bersiri Thailand, *E’Pring*. Katanya, hanya konsep cerita Matahari yang mengisahkan perempuan mencari cinta mempunyai sedikit persamaan dengan E’ Pring. "Mungkin ia hanya secara kebetulan saja ada sedikit persamaan dengan cerita itu. Sebenarnya, penerbit cerita ini, Ziela yang beritahu saya cerita Matahari ada sedikit persamaan dengan E’Pring. Hakikatnya, saya sendiri tidak pernah menonton cerita berkenaan," katanya.

Rujukan
-------

1. 1 2  Kisah Tragis Wanita Naif, Harian Metro, 5 Mac 2009.

| TV3: Akasia, Isnin–Khamis, 6.30 petang |
| --- |
| Sebelumnya | *Matahari*(30 Mac – 12 Jun 2009) | Berikutnya |
| *Spa Q 2* | *Manjalara*(ulangan) |
Dalam Wikipedia, "meja rujukan" mungkin merujuk kepada Wikipedia:Meja rujukan.
**Meja rujukan perpustakaan** ialah kaunter perkhidmatan awam yang mana pustakawan profesional meyediakan pengguna berkaitan kandungan perpustakaan, nasihat berkenaan koleksi dan perkhidmatan perpustakaan, dan kepakaran pelbagai jenis maklumat daripada berbagai sumber.

Pustakawan, Perpustakaan Ballard Carnegie, Seattle, Washington ca. 1907

Penerangan
----------

Pustakawan ialah pakar dalam kandungan dan penyusunan koleksi, dan mereka juga tahu bagaimana informasi disusun di luar perpustakaan. Pengguna perpustakaan digalakkan untuk tidak malu bertanya kepada pustakawan meminta pertolongan. Walaupun kebanyakan pustakawan sibuk dengan tugas mereka di perpustakaan, tugas utama mereka ialah menolong pengguna perpustakaan daripada sesat ketika mereka bertanya di meja pertanyaan.

Tujuan dan Kegunaan
-------------------

Pengguna perpustakaan boleh memohon nasihat di meja rujukan untuk mereka mencari informasi di perpustakaan. Pustakawan menggunakan temuduga rujukan bagi mengenalpasti kehendak pengguna dan mengdiagnos masalahnya. Kemudian dia akan cuba mencari jalan penyelesaian bagi membantu pengguna menjumpai buku atau informasi yang dikehendakinya.

Bantuan yang utama adalah bantuan dalam carian bacaan sama ada dalam bentuk buku, jurnal, katalog, keratan akhbar, majalah atau maklumat-maklumat lama yang terkandung di perpustakaan tersebut. Meja rujukan yang dikendalikan oleh kakitangan berkemahiran dan berpengatahuan adalah amat penting kepada perpustaan tersebut.

Perkhidmatan yang disediakan mungkin berbeza berdasarkan jenis, tujuan, sumber dan kakitangan perpustakaan tersebut.

Rujukan
-------

Pautan luar
-----------

* UCLA DIS 245 "Info Access" Wiki on Reference Services, edited by John V. Richardson Jr. and Debbie Weismann
* 24 Hour Reference Service article by Ben Chan
* Trends and Issues in Digital Reference Services Diarkibkan 2010-07-15 di Wayback Machine
* Building and Maintaining Digital Reference Services Diarkibkan 2010-06-19 di Wayback Machine
* Management by Wandering Around: Reference Rovering and Quality Reference Service Diarkibkan 2008-09-18 di Wayback Machine
* Reference and User Services Association Guidelines
**Masjid Agung Semarang** atau **Masjid Agung Jawa Tengah** adalah masjid yang terbesar di kota Semarang, provinsi Jawa Tengah, Indonesia. Mula dibina pada 2001 dan siap pada 2006 di tanah seluas 10 hektar. Presiden Indonesia Susilo Bambang Yudhoyono merasmikannya pada 14 November 2006. 

Tapak masjid ini adalah wakaf milik Masjid Besar Kauman Semarang yang lama terbiar dan bertukar milik kepada PT. Sambirejo dan seterusnya kepada milik PT. Tensindo milik Tjipto Siswoyo. Hasil rundingan, hal milik diperolehi semula.

  

Pembangunan masjid bermula pada hari Jumaat, 6 September 2002 oleh Menteri Agama Republik Inbdonesia Prof. Dr. H. Said Agil Husen al-Munawar, KH. MA Sahal Mahfudz dan Gabenor Jawa Tengah, H. Mardiyanto. Duta dari Arab Saudi, United Arab Emirat, Qatar, Kuwait, Mesir, Palestin, dan Abu Dhabi turut hadir. 

Ruang sembahyang seluas 7.669 meter persegi telah dibina dengan kos Rp 198.692.340.000.Masjid ini pertama kali digunakan untuk sembahyang Jumaat pada 19 Mac 2004 dengan Khatib Drs. H. M. Chabib Thoha.

Senireka
--------

Senireka Masjid Agung Jawa Tengah ini menurut senireka Jawa, Islam dan Romawi. Arkitek utama ialah Ir. H. Ahmad Fanani dari PT. Atelier Enam Bandung yang menang pertandingan pada tahun 2001. 

Unsur Romawi jelas terlihat pada bangunan 25 pilar masjid. Ia menyerupai koloseum Athen di Rom, Itali. Terdapat kaligrafi dari bahasa Arab yang mewakili 25 Nabi dan Rasul dan dua kalimat syahadat.

  

Menara Al Husna setinggi 99 meter. Tingkat bawah digunakan sebagai Muzium Kebudayaan Islam Semarang.Di menara terdapat 5 buah teropong bagi melihat sekitar kota Semarang dan melihat anak bulan Ramadan. Teropong ini dari jenama Boscha.
**Teks tebal**

Diskografi
----------

Normah binti Abd Kadir atau lebih mesra dengan panggilan Norma Kadir merupakan penyanyi pada zaman era 80an mula menceburkan diri dalam bidang nyanyian setelah habis persekolahan, beliau sering mengikut ayahnya yang memang menceburi bidang Ghazal dan sering membut pertunjukkan pentas di seluruh Negeri Johor. 

Pada tahun 1983 Beliau pernah merakamkan album pertama bersama A. Razak Ismail dan Rosmaria,
Pada tahun 1984 melalui Album kedua beliau bertajuk "Sekapur Sireh dari Ku" menbawa genre irama pelbagai rentak seperti Lagu Asli, Zapin, Joget dan Langgam. 

Kini beliau hanya melibatkan diri sebagai penyanyi jemputan serta Juri pertandingan Nyanyian di Negeri Johor

Antara program yang pernah beliau terlibat adalah
Konsert Ghazal anjuran Yayasan Warisan Johor 2000 (Penyanyi Jemputan)
Konsert Simfoni Ghazal Johor tahun 2012 anjuran Yayasan Warisan Johor (Penyanyi Jemputan)
Pertandingan Lagu Melayu Asli Negeri Johor 2020 secara dalam talian anjuran Majlis Kebudayaan Negeri Johor (Juri)

Album
-----

* Sekapur Sirih Dari Ku

### Lagu-lagu

* Di Pinggir Kayangan
* Zapin Sanjungan Budi
* Sembawa Balik
* Inang Pantun
* Melati Desa
* Sekuntum Bunga
* Kalau Sudi katakan Sudi
* Impian Suci Dilanda Duka
* Ragam Bercinta

Pautan luar
-----------

* Popoknet.
Paolo Veronese, *Kebangkitan Yesus Kristus* (sekitar 1560). 
Dalam agama Kristian, **Kristologi** (dari Greek Χριστός *Khristos* dan -λογίαcode: grc is deprecated , *-logia*), diterjemahkan secara harfiah dari bahasa Yunani sebagai "kajian tentang Kristus", ialah cabang teologi yang menyangkut Yesus. Mazhab yang berbeza mempunyai pendapat yang berbeza mengenai pertanyaan seperti apakah Yesus itu manusia, ilahi, atau keduanya, dan sebagai mesiah apa peranannya dalam membebaskan orang-orang Yahudi dari penguasa asing atau dalam Kerajaan Tuhan yang dinobatkan, dan dalam keselamatan dari apa yang akan menjadi akibat dosa.

Rujukan
-------

1. ↑  Bouma, Jeremy (March 27, 2014). "The Early High Christology Club and Bart Ehrman — An Excerpt from "How God Became Jesus"". *Zondervan Academic Blog*. HarperCollins Christian Publishing. Dicapai pada May 2, 2018.
2. ↑  Larry Hurtado, *The Origin of "Divine Christology"?*
3. ↑  Gerd Lüdemann, "An Embarrassing Misrepresentation", *Free Inquiry*, October / November 2007. "the broad consensus of modern New Testament scholars that the proclamation of Jesus's exalted nature was in large measure the creation of the earliest Christian communities."

Pautan luar
-----------

* Encyclopædia Britannica, Christology - full access article
**Kristian Timur** terdiri daripada tradisi-tradisi dan gereja-gereja Kristian yang berkembang buat beberapa abad di Balkan, Eropah Timur, Asia, Timur Tengah, Afrika, India, dan beberapa tempat di Timur Jauh.

Istilah ini digunakan secara amnya dalam Kristian Barat untuk memerikan semua tradisi kristian yang membangun di luar daripada tradisi Kristian Barat di Eropah Barat. Justeru, istilah ini tidak menggambarkan sesuatu golongan (*communion*) ataupun sesuatu tradisi keagamaan; malah beberapa Gereja "Timur" mempunyai lebih kesamaan dari segi sejarah dan teologi dengan Kristian "Barat" daripada kesamaan dengan Gereja Timur lain. Gereja-gereja Timur yang pelbagai lazimnya tidak menggelarkan diri sebagai "Timur" melainkan Gereja dari Timur.

Dari segi ini, kata-kata "Timur" dan "Barat" muncul daripada perpecahan Gereja yang mencerminkan perpecahan budaya antara Yunani di timur dengan Latin di barat, dan perpecahan politik antara Empayar Rom Barat yang lemah dengan Timur yang lebih kuat. Oleh sebab gereja yang paling berkuasa di Timur ialah apa yang kini disebut gereja Ortodoks Timur, istilah "Ortodoks" sering digunakan secara longgar untuk merujuk kepada "Timur", walaupun secara hakikinya, kebanyakan Gereja menganggap diri mereka sama ada sebagai golongan Ortodoks ataupun Katolik.



|  |  |
| --- | --- |
|  | Rencana berkenaan Kristian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Nonserviam** adalah sebuah band melodic death metal yang berasalnya dari Butterworth, Pulau Pinang. Ia adalah dari perkataan Latin "Non serviam" yang bererti "Saya tidak akan tunduk". Farsa ini biasanya dikatakan dari kepercayaan Kristian bahawa Lucifer (Setan), menyebut perkataan ini bagi menolak tunduk pada Tuhan. 

Band ini telah ditubuhkan pada September 2009 oleh penyanyi Leon Low sebagai projek studio. Kemudian, Valent Teoh dan Payden Lee menyertai band ini untuk mengambil bahagian dram dan kibod.

Pada awal tahun 2010, Evan Tan dan Gary Chin menyertai band ini, mengambil kedudukan gitar. Dengan lebih kuat barisan, mereka merakam EP *Ordinance of Reason*. Evan meninggalkan mereka pada awal 2012 kerana mempunyai cita rasa muzik yang berlainan, dan kemudiannya bersama oleh Zeon Tee selaku pemain bass dan Vinoth Krm selaku gitar.

Album terbaru mereka yang berjudul *A Spectral Ascesion* telah dilancarkan pada 11 Mac 2014.

Ahli
----

Ahli terkini
* Valent Teoh - Dram (2009-sekarang)
* Payden Lee - Kibod, Synth (2009-sekarang)
* Leon Low - Vokal Bes, Gitar (2009-2012), Vocals (2012-sekarang)
* Gary Chin - Gitar (2010-sekarang)
* Zeon Tee - Bass (2012-sekarang)
* Vinoth Krm - Gitar (2013-sekarang)

Bekas ahli
* Evan Tan - Gitar (2010-2012)
* Christopher Matthew Montano - Gitar (2012-2013)

Diskografi
----------

* *Ordinance of Reason* (2012)
* *A Spectral Ascesion* (2014)

Pautan luar
-----------

* Laman Facebook rasmi

Rujukan
-------

1. ↑  "MELODIK DEATH METAL, NONSERVIAM RILIS 'ORDINANCE OF REASON', majalahkarisma.com". Diarkibkan daripada yang asal pada 2014-08-11. Dicapai pada 2014-08-09.
Masjid **Bukit Bulat** atau juga dikenali sebagai *Masjid Ayer Pa abas* atau *Masjid Saga* merupakan sebuah masjid yang terletak di Km. 33.6, Alor Gajah, 78000 Alor Gajah, Melaka.

Masjid Bukit Bulat memiliki nombor pendaftaran masjid No Daftar: MY-04-AG-00018.

Masjid Bukit Bulat ini terletak di tebing sungai Lendu dan di atas tanah seluas ¼ ekar yang diwakafkan oleh seorang penduduk di sini. Pada awalnya merupakan bangunan kayu yang dibuat secara gotong royong. Bangunan ini dibena semula dengan bangunan batu dari bantuan kerajaan dan telah dirasmikan pada 17 April 1966 (27 dzulhijjah 1385) oleh YB En Abdul Ghafar bin Baba selaku Ketua Menteri Melaka (sekarang bergelar Tun). Beberapa tahun kemudian bangunan ini telah diperbesarkan untuk menampung jemaah yang semakin ramai. Buat masa ini bangunan masjid ini boleh menampung 600 hingga 700 jemaah pada satu-satu masa. Masjid ini dibina pada tahun 1966 dengan bantuan kerajaan.

Alamat
------

Masjid Bukit Bulat,   
Km. 33.6, Alor Gajah, 78000 Alor Gajah, Melaka

Rujukan
-------

1. ↑  "MASJID SAGA, AIR PA'ABAS". Diarkibkan daripada yang asal pada 2017-09-12. Dicapai pada 2017-11-19.
2. ↑  Masjid Bukit Bulat[*pautan mati kekal*]

Pautan luar
-----------

*
|  |
| --- |
|  |
|  |
|  |
|  |

Masjid Cristo de la Luz.
Kubah masjid
**Masjid Cristo de la Luz** adalah sebuah bekas masjid di Toledo, Sepanyol. Ia merupakan salah satu dari sepuluh buah masjid yang masih wujud dari zaman Islam Al-Andalus. Ia kemudian dikenali sebagai *Mezquita Bab-al-Mardum*, yang mana mendapat namanya dari pintu kota Bab al-Mardum. Ia terletak berdekatan dengan Puerta del Sol, di dalam sebuah kawasan kota yang pernah dikenali sebagai Medina di mana Muslim kaya tinggal.

Seni bina
---------

Masjid itu terdapat sebuah bangunan kecil, berukuran kira-kira 8 x 8 m. Empat tiang yang dihadkan dengan kapital=kapital Visogoth membahagikan kawasan pedalaman kepada sembilan petak. Di atas ini adalah sembilan peti besi, masing-masing dengan reka bentuk yang tersendiri.

Di belakang seksyen ini persegi, apse Mudéjar separuh bulat mengandungi imej Kristian, lukisan dinding Pantocrator dan Tetramorphs.

Sejarah
-------

Prasasti yang ditulis dengan batu-bata dalam tulisan Kufic pada fasad barat daya mendedahkan butir-butir asas masjid:

> 
> *Bismala* (dengan nama Allah). Ahmad ibn Hadidi mempunyai masjid ini didirikan menggunakan wang sendiri meminta pahala di syurga bagi dari Allah. Ia telah diselesaikan dengan bantuan Allah di bawah arahan Musa ibn Ali, arkitek dan Sa'ada, dan berakhir di Muharraq pada tahun 390.
> 
> 
> 

Menurut legenda, apabila Raja Alfonso VI memasuki Toledo dalam penaklukan pada tahun 1085, kudanya melutut di hadapan pintu masjid. Satu aci cahaya petunjuk raja untuk arca Kristus disalib yang telah disembunyikan selama berabad-abad. Beliau meninggalkan perisai di sana dengan tulisan, "Ini adalah perisai yang Raja Alfonso VI meninggalkan di dalam gereja ini apabila beliau menakluk Toledo, dan jisim yang pertama telah diadakan di sini."

Pada tahun 1186, Alfonso VIII memberikan bangunan ini kepada Knights Order of St John, yang ditubuhkan sebagai Gereja Kecil Palang Suci (*Ermita de la Santa Cruz*). Mereka dilanjutkan dengan menambah apse.

Lihat juga
----------

* Mezquita de las Tornerías

Catatan dan rujukan
-------------------

1. ↑  13 Disember 999 – 11 Januari 1000 AM

* King, G. "The Mosque Bab Mardum in Toledo and the Influences Acting Upon It" in: *Art and Archaeology Research Papers*, 2, 1972, pp. 29–40.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Masjid Cristo de la Luz*** |

* *Museum With No Frontiers*  (retrieved on December 4, 2008)
* Page at *ArteHistoria* (Sepanyol) (retrieved December 3, 2008)
* Photos of Bab-Mardun on *Oronoz.com*  (retrieved on December 3, 2008)
* Bab Mardum Mosque - An inspiration for Gothic?

Koordinat: 39°51′38″N 4°1′27.3″W﻿ / ﻿39.86056°N 4.024250°W﻿ / 39.86056; -4.024250
**Memerang Kecil** (bahasa Inggeris: *Oriental/Asian Small-clawed Otter*) ialah salah satu daripada haiwan yang terdapat di Malaysia. Nama sainsnya *Aonyx cinerea/Amblonyx cinerea*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Memerang Kecil boleh didapati di Malaysia.

Ciri-ciri
---------

Memerang Kecil adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga :. Memerang Kecil adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Memerang Kecil terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Memerang Kecil berdarah panas, melahirkan anak, menjaga anak, dan mempunyai bulu di badan. Memerang Kecil akan menjaga anaknya sehingga mampu berdikari.

Pengekalan
----------

Memerang Kecil merupakan haiwan yang dilindungi dan memerlukan lesen pemburuan.

Rujukan
-------

 1. ↑  Protection of Wild Life Act 1972  
LAWS OF MALAYSIA<br<Act 76
Gambar rajah mitokondriaGambar rajah mitokondria dengan membran mitokondria dalam ditunjukkan dengan nombor 3.1.
**Membran mitokondria dalam** merupakan membran mitokondria yang memisahkan matriks mitokondria daripada ruang antara membran.

Struktur
--------

Struktur membran mitokondria dalam adalah sangat kompleks. Lipatan dalam membran disusun ke dalam krista dan ini meningkatkan jumlah luas permukaan membran dengan ketara. Membran tersebut mewujudkan dua ruang. Ruang antara membran adalah kawasan antara membran dalam dan membran luar.

Komposisi
---------

Membran mitokondria dalam adalah serupa dalam komposisi lipid pada membran bakteria. Fenomena ini boleh dijelaskan oleh hipotesis endosimbion asalan mitokondria sebagai prokariot tersebati oleh sel perumah eukariot. Selain itu, membran mitokondria dalam mempunyai nisbah protein ke lipid sebanyak 80:20, berbeza dengan membran luar iaitu 50:50.

Lihat juga
----------

* Ulang-alik mitokondria
* Kecerunan proton
* Kitar asid sitrik
* Protein pengangkut

Rujukan
-------

1. ↑  Caprette, David R. (12 December 1996). "Structure of Mitochondria". *Experimental Biosciences*. Rice University. Dicapai pada 9 April 2014.
2. ↑  Krauss, Stefan (2001). "Mitochondria: Structure and Role in Respiration" (PDF). Nature Publishing Group. Dicapai pada 9 April 2014.

Portal:* icon Sains

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
The Coat of arms of IsraelThe Coat of arms of Israel
**Jata negara** Israel direka selepas pertandingan yang diadakan dalam tahun 1948. Rekabentuk berasaskan dari penyertaaan yang dimenangi oleh pelan Gabriel dan Maxim Shamir, dengan gabungan elemen peserta yang lain seperti Oteh Walisch dan W. Struski's, dan Itamar David dan Yerachmiel Schechter's.

### Isi jata

* Menorah, lambang agama Yahudi
* 2 daun pohon zaitun, simbol sebagai keamanan
* Tulisan Ibrani yang membawa maksud Israel.

Dikatakan imej ini dipinjam dari Injil Lama (Zakaria: bab 4) dan Tanakh Yahudi: 

> Aku lihat dan pegang menorah emas bersama mangkuk yang diatasnya ada 7 lampu..dan terdapat 2 pokok zaitun bersama, satu berada disebelah kanan, dan satu disebelah kiri.

Kemudiannya ia tidak dikatakan dengan jelas dari Injil atau dari kitab yahudi terbabit, ia juga bukan dikatakan secara disengajakan. Adik-beradik Shamir tidak pernah menyatakan rangkap ini dari Injil (Zakaria) sebagai sumber inspirasi rekabentuk mereka, walaupun kenyataan mereka telah diberi ketika bual-bicara dengan Maariv (16 Februari, 1949).

Penggunaan menorah dikatakan merupakan simbol agama Yahudi yang digunakan hampir 3000 tahun. Ia digunakan di kuil di Jerusalem.

Kegunaaan jata ini boleh didapati dibahagian depan pasport negara ini.

Rujukan
-------

* Kementerian Luar Negara Israel Bendera dan Jata,Alec Mishory, 2007-04-01; 2003-04-28. (Inggeris)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.